
Vezetéstechnikai képzések a rendvédelemben ma és holnap

A Tudományos Diákköri Dolgozatom a rendvédelmi vezetéstechnikai képzésekkel, ezek fontosságával és jövőképével foglalkozik. A rendvédelmi képzésen csak a megfelelő vezetői engedély kategóriával rendelkező tanuló vehet rész. Emiatt lényeges megemlíteni a vezetésoktatást. Dr. Major Róbert 2009-es Ph.D értekézésben kifejtette a jelenlegi fő problémákat a járművezetői képzésekkel kapcsolatosan. A szimulátorok képzésbe illesztése lenne az egyik elsődleges megoldás. A szimulátor mérései alapján az oktató átfogó képet kap a tanuló jelenlegi helyzetéről és a szimulátor segítségével különböző szituációkat is imitálhat a tanulónak. Homonnai Péter cikkében kifejtette, hogy a vezetésoktatás alkalmával a legnehezebb helyzetben a motorkerékpárvezetők vannak, mivel az órákon megszerzett kevés tapasztalat ellenére a közúti forgalomban nagy veszélynek vannak kitéve.
A Dolgozatban megtalálható az alapszintű, az emeltszintű gépjárművezetői engedély és a motoros alapképzés is. Az alapszintű és az emeltszintű képzés tanpályás gyakorlatai közötti fő különbség a feladatvégrehajtási sebesség. A motoros alapképzés egy komplex elméleti és gyakorlati képzés, amelynek sikeres teljesítését követően a motorkerékpárvezető alkalmas szolgálati motorkerékpárral ellátni a feladatát.
A Magyarországot is érintő migráció, illetve az ahhoz köthető jogellenes cselekmények száma, az embercsempészek által okozott balesetek száma is jelentősen emelkedett az elmúlt években. A vezetéstechnikai képzéseknek is fontos szerepe van abban, hogy az embercsempészek által használt járművek biztonságosan megállításra kerüljenek, tekintettel a járműben utazókra és a közlekedés egyéb résztvevőire, ezért jött létre az úgynevezett Raptor – képzés.
A rendvédelmi vezetéstechnikai képzések jövőjének korszerűsítése céljából kérdőívet küldtem ki a hivatásos állományú tagok részére. A kérdőív végén volt lehetőségük saját véleményük megosztására. A legtöbb esetben problémaként a képzések és az engedélymegújító képzések között eltelt idő túl sok előnyben részesítenék a gyakoribb képzéseket. A kérdőívemben a kitöltők a szimulátoros oktatás bevezetését is támogatnák. A szimulátorok alatt nemcsak a számítógépest, hanem a Skid-car-hoz hasonló tanpályás szimulátorokat is előnyben részesítenék a jelenlegi képzések mellett. 



